CELEX: 32005D0716
Language: lt
Date: 1128902400000
Title: 2005/716/EB: 2005 m. spalio 10 d. Komisijos sprendimas, nustatantis orientacinius finansinius asignavimus, kuriuos 2005–2006 prekybos metais valstybė narė skiria už tam tikrą hektarų skaičių vynuogynų perplanavimui ir pertvarkymui pagal Tarybos reglamentą (EB) Nr. 1493/1999 (pranešta dokumentu Nr. C(2005) 3738)

15.10.2005   
            
            
               LT
            
            
               Europos Sąjungos oficialusis leidinys
            
            
               L 271/45
            
         
      KOMISIJOS SPRENDIMAS
   
   2005 m. spalio 10 d.
   nustatantis orientacinius finansinius asignavimus, kuriuos 2005–2006 prekybos metais valstybė narė skiria už tam tikrą hektarų skaičių vynuogynų perplanavimui ir pertvarkymui pagal Tarybos reglamentą (EB) Nr. 1493/1999
   (pranešta dokumentu Nr. C(2005) 3738)
   (autentiški tik tekstai ispanų, čekų, vokiečių, graikų, anglų, prancūzų, italų, vengrų, portugalų, slovakų ir slovėnų kalbomis)
   (2005/716/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 14 straipsnio 1 dalį,
   kadangi:
   
               (1)
            
            
               Reglamentu (EB) Nr. 1493/1999 ir 2000 m. gegužės 31 d. Komisijos reglamentu (EB) Nr. 1227/2000, nustatančiu išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), nustatomos vynuogynų perplanavimo ir konversijos taisyklės.
            
         
               (2)
            
            
               Reglamentu (EB) Nr. 1227/2000 nustatytose išsamiose taisyklėse, reglamentuojančiose finansinį planavimą ir dalyvavimą finansuojant perplanavimo ir konversijos sistemą, numatyta, kad nuorodos į atitinkamus finansinius metus nustato mokėjimus, kuriuos valstybė narė faktiškai atliko nuo spalio 16 d. iki kitų metų spalio 15 d.
            
         
               (3)
            
            
               Pagal Reglamento (EB) Nr. 1493/1999 14 straipsnio 3 dalį skiriant finansinius asignavimus valstybėms narėms atsižvelgiama į tai, kokią viso Bendrijos vynuogynų ploto dalį sudaro vynuogynai atitinkamoje valstybėje narėje.
            
         
               (4)
            
            
               Siekiant įgyvendinti Reglamento (EB) Nr. 1493/1999 14 straipsnio 4 dalies nuostatas, finansiniai asignavimai turėtų būti skirti už tam tikrą hektarų skaičių.
            
         
               (5)
            
            
               Pagal Reglamento (EB) Nr. 1493/1999 13 straipsnio 3 dalį Bendrijos indėlis į perplanavimo ir konversijos išlaidas yra didesnis regionuose, kurie pagal 1999 m. birželio 21 d. Tarybos reglamentą (EB) Nr. 1260/1999, nustatantį struktūrinių fondų bendrąsias nuostatas (3), priskiriami 1 tikslui.
            
         
               (6)
            
            
               Reikia atsižvelgti į pajamų praradimo, kurį patiria vynuogių augintojai laikotarpiu, per kurį vynuogynas dar neduoda derliaus, kompensavimą.
            
         
               (7)
            
            
               Pagal Reglamento (EB) Nr. 1227/2000 17 straipsnio 5 dalį kai kuriais nors finansiniais metais valstybė narė faktiškai panaudojo mažiau negu 75 % pradinio asignavimo sumos, ateinantiems finansiniams metams numatytinas asignavimas ir jį atitinkantis bendras plotas sumažinami trečdaliu skirtumo, susidarančio tarp tos ribos ir atitinkamais finansiniais metais faktiškai panaudotų lėšų sumos. Ši nuostata 2005–2006 prekybos metais taikoma Graikijai, kuri 2005 finansiniais metais panaudojo 72,63 % pradinio asignavimo sumos ir Liuksemburgui, kuris panaudojo 74,54 % pradinio asignavimo sumos. Remiantis Reglamento (EB) Nr. 1227/2000 17 straipsnio 9 dalimi, ši nuostata netaikoma valstybėms narėms, kurios 2004–2005 prekybos metais perplanavimo ir konversijos schemą taiko pirmą kartą.
            
         
               (8)
            
            
               Pagal Reglamento (EB) Nr. 1493/1999 14 straipsnio 2 dalį pradiniai asignavimai pritaikomi atsižvelgiant į faktines išlaidas ir valstybių narių pateiktas patikslintas prognozuotas išlaidas, atsižvelgiant į schemos tikslą ir turimas lėšas,
            
         PRIĖMĖ ŠĮ SPRENDIMĄ:
   1 straipsnis
   Orientaciniai finansiniai asignavimai, kuriuos 2005–2006 prekybos metais valstybė narė skiria už tam tikrą hektarų skaičių vynuogynų perplanavimui ir pertvarkymui pagal Reglamentą (EB) Nr. 1493/1999, nurodomi šio sprendimo priede.
   2 straipsnis
   Šis sprendimas skirtas Čekijos Respublikai, Vokietijos Federacinei Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Didžiajai Liuksemburgo Hercogystei, Vengrijos Respublikai, Maltos Respublikai, Austrijos Respublikai, Portugalijos Respublikai, Slovėnijos Respublikai ir Slovakijos Respublikai.
   
      Priimta Briuselyje, 2005 m. spalio 10 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 143, 2000 6 16, p. 1. Reglamentas su paskutiniais pakeitimais, padarytais Reglamentu (EB) Nr. 1216/2005 (OL L 199, 2005 7 29, p. 32).
   
      (3)  OL L 161, 1999 6 26, p. 1. Reglamentas su paskutiniais pakeitimais, padarytais Reglamentu (EB) Nr. 173/2005 (OL L 29, 2005 2 2, p. 3).
   
      PRIEDAS
      Orientaciniai finansiniai asignavimai, skiriami 2005–2006 prekybos metais
      
                  Valstybė narė
               
               
                  Plotas
                  (ha)
               
               
                  Finansinis asignavimas
                  (EUR)
               
            
                  Čekija
               
               
                  526
               
               
                  1 821 677
               
            
                  Vokietija
               
               
                  1 998
               
               
                  12 468 667
               
            
                  Graikija
               
               
                  1 249
               
               
                  8 574 504
               
            
                  Ispanija
               
               
                  21 131
               
               
                  151 508 106
               
            
                  Prancūzija
               
               
                  11 380
               
               
                  106 286 269
               
            
                  Italija
               
               
                  13 874
               
               
                  99 743 891
               
            
                  Kipras
               
               
                  206
               
               
                  2 378 971
               
            
                  Liuksemburgas
               
               
                  10
               
               
                  76 000
               
            
                  Vengrija
               
               
                  1 331
               
               
                  10 645 176
               
            
                  Malta
               
               
                  23
               
               
                  119 973
               
            
                  Austrija
               
               
                  1 077
               
               
                  6 574 057
               
            
                  Portugalija
               
               
                  5 747
               
               
                  44 975 908
               
            
                  Slovėnija
               
               
                  153
               
               
                  2 336 740
               
            
                  Slovakija
               
               
                  299
               
               
                  2 490 063
               
            
                  Iš viso
               
               
                  59 002
               
               
                  450 000 000